
Teitl yr Aseiniad: 
Dylunio a chynnal astudiaeth ymchwil ar raddfa fach, a gwerthuso’n feirniadol yr offer a ddewiswyd, ac effaith eich canfyddiadau ar eich arfer proffesiynol.

BA Addysg Gynradd (SAC)
Cydnabyddiaeth AI (Deallusrwydd Artiffisial)

Rwy’n cadarnhau nad wyf wedi defnyddio unrhyw offer AI wrth ymchwilio a chreu’r aseiniad hwn.
Rwy’n cadarnhau nad wyf wedi cyflwyno unrhyw ddefnyddiau a gynhyrchwyd gan AI fel fy ngwaith fy hun.
Rwy’n cadarnhau bod gennyf gopïau o’m drafftiau, fy nodiadau, ac adnoddau eraill a ddefnyddiais, y gellir gofyn i mi eu darparu fel tystiolaeth.


	Targedau o’r adborth modwl diwethaf
	Sut ydych wedi gweithio ar hwn?
	Mae enghraifft ar gael yn...


	
Angen darllen mwy o lyfrau ac erthyglau yn lle dibynnu ar y rhyngrwyd er mwyn cael mwy o ddyfnder yn dy waith ac arddangos dy wybodaeth a dealltwriaeth o’r maes dan sylw.

	
Wedi defnyddio mwy o lyfrau yn hytrach na gwefannau.
	[bookmark: cysill]
Llenyddiaeth/Methodoleg

	
Angen i ti mabwysiadu arddull ysgrifennu academaidd.

	
	

	
Parhau i ddatblygu’r sgil o ddadansoddi’n feirniadol drwy sicrhau dy fod yn cefnogi pob sylwad/honiad gyda thystiolaeth.

	
Wedi ceisio ddadansoddi’n fwy beirniadol.
	




Beth yw barn staff a dysgwyr CC2 o ddefnyddio hunan-asesu ac asesu cyfoedion?


Cyflwyniad 
Yn ystod yr aseiniad hon fe fyddaf yn trafod effaith defnyddio holiaduron a chyfweliadau er mwyn canfod data ar gyfer ymchwilio i mewn i bwnc ymhellach. Nod fy ymchwil oedd i archwilio i mewn i farn staff a ddisgyblion blwyddyn 3-6 am y ddefnydd o Asesu ar gyfer Dysgu [AagD] yn ystod gwersi o fewn Cwricwlwm i Gymru. Nodwyd AagD yn glir yn adolygiad Cwricwlwm i Gymru sef Dyfodol Llwyddiannus er mwyn sicrhau ei fod yn cael ei weithredu mewn ysgolion ar draws Cymru. ‘Bydd cynnwys plant a phobl ifanc mewn asesu’n eu hannog nhw i gymryd mwy o gyfrifoldeb am eu dysgu eu hunain.’ (Dyfyodol Llwyddiannus, 2015). Fe ddewisais felly i ganolbwyntio ar hunan-asesu ac asesu cyfoedion, yn benodol blwyddyn 3-6, gan mai dyma beth sydd wedi’i nodi ym mholisi AagD yr ysgol.
Adolygiad Llenyddiaeth 
‘When self-assessment  goes well, children begin to be able to think about what they have done, said or made and about what they would like to differently or better next time’
(Flood, 2013, tud.44)
Awgryma hyn bod hunan asesu yn elfen bwysig iawn o AagD ac hefyd datblygiad a dealltwriaeth dysgwyr. Yn debyg, mae asesu cyfoedion hefyd yr un mor bwysig gan ei bod yn datblygu dealltwriaeth dysgwyr o’r hyn sydd angen iddynt gwneud. Damcaniaethwr sydd yn awgrymu’r defnydd o hunan asesu ac asesu cyfoedion yn ystod gwersi yw Dylan Wiliam. Dywedodd Wiliam (2016) bod disgyblion sydd yn asesu eu cyd ddisgyblion yn datblygu’r gallu i greu Meini Prawf Llwyddiant [MPLl] yn eu pen er mwyn gallu adnabod beth sydd angen i wneud gwelliannau i’r gwaith. O ganlyniad i hyn felly, mae gwaith y dysgwyr yn datblygu ac yn gwella gan bod ganddynt fwy o ddealltwriaeth am yr hyn sydd angen iddynt gwneud er mwyn gwneud gwaith da. I ategu at hyn, fel nodwyd yn y llyfr ‘Learning to Teach in the Primary School’, mae hunan asesu ac asesu cyfoedion yn rhoi’r cyfle i dysgwyr rhannu targedau, creu targedau eu hun a chael cyfrifoldeb dros eu dysgu eu hun. Er hyn, nodwyd hefyd fod angen i athrawon sicrhau eu bod nhw’n gosod nod a MPLl glir i’r dysgwyr ar ddechrau’r wers er mwyn sicrhau eu bod nhw’n deall yn gwmws beth sydd angen iddynt gwneud a sut i ddilyn y MPLl. Awgryma hyn y syniad o’r dysgwr yn cael ei leoli yng nghanol y dysgu trwy rhoi’r cyfle i ddysgwyr dysgu sut mae’n nhw’n dysgu ac hefyd adnabod beth sydd yn helpu nhw i ddysgu sydd yn cyd fynd gyda’ cwricwlwm newydd i Gymru (2015). Mae nifer o ddamcaniaethwyr yn debyg i Wiliam hefyd yn cytuno ac yn cefnogi hunan asesu ac asesu cyfoedion megis John Hattie. Awgryma ymchwil ‘Visible Learning for Teachers ‘ Hattie (2011) yn debyg i Wiliam bod hunan asesu ac asesu cyfoedion yn helpu dysgwyr ‘to understand what excellence looks like and how they can develop their own work to reach that level’ (Estyn, 2018). Yn ychwanegol i ddatblygiad ansawdd eu gwaith, mae asesu cyfoedion ac hunan asesu yn datblygu ‘better diplomacy and oracy skills’ (Estyn, 2018). Er yr holl manteision sydd yn ymddangos gyda hunan asesu ac asesu cyfoedion mae yna hefyd nifer o anfanteision sydd yn effeithio ar effeithiolrwydd yr AagD. Un o’r anfanteision hyn yw’r posibilrwydd bod dysgwyr yn gallu bod yn annibynadwy wrth asesu gwaith eu hun a’u cyd-ddisgyblion ac felly mae’n bosib ni fydd y dysgwyr wir yn datblygu safon eu dysgu a’u gwaith. Yn ychwanegol i hyn, fel nodwyd Topping (2017) gall asesu cyfoedion achosi gorbryder a nerfusrwydd os mae dysgwyr yn teimlo’n anghyfforddus wrth i’w cyd-ddisgyblion edrych dros eu gwaith ac awgrymu unrhyw gwelliannau sydd yn cyd-fynd a’r MPLl ac felly gall droi yn strategaeth negyddol o AagD. Er hyn cred nifer o ysgolion ac athrawon bod y modd yma o AagD yn effeithiol iawn yn eu dosbarthiadau gan eu bod nhw’n gallu datblygu annibyniaeth eu dysgwyr. ‘Mewn ychydig o achosion, mae disgyblion yn datblygu medrau cryf o ran dysgu’n annibynnol, a gallant ddewis o blith ystod wahaniaethol o feini prawf llwyddiant ar lefel sy’n briodol heriol’ (Estyn, 2020). Awgryma hyn felly, trwy hunan asesu mae dysgwyr yn datblygu y gallu i adnabod lefel gallu eu hun er mwyn cwblhau gwaith i’r safon orau gallent. Yn ychwanegol, fel nodwyd yn flaenorol mae hefyd yn rhoi’r cyfle i dysgwyr gwneud gwelliannau yn eu gwaith eu hun os ydynt wedi asesu gwaith eu cyd ddisgyblion ac adnabod unrhyw gwelliannau neu os oes unrhwybeth sydd ar goll. Damcaniaethwr sydd yn cefnogi yr hyn mae ysgolion yn dweud am hunan asesu ac asesu cyfoedion yw Dewey. Nodwyd ar y wefan ‘journals.sagehub.com’ (2022) bod Dewey yn credu bod hunan asesu ac asesu cyfoedion ‘facilitates deeper understanding, but also personal growth and increased capacity to act in the world and contribute to collective emancipation’. Awgryma hyn felly, bod y strategaethau AagD yma yn cael effaith ar agwedd dysgwyr yn y hir dymor a thu allan i’r ysgol nid dim ond yn y dosbarth gan eu bod nhw’n dysgu sut i adlewyrchu ar eu hun.
Methodoleg 
Fel nodwyd yn flaenorol, yr offer ymchwil defnyddiwyd ar gyfer yr aseiniad hwn oedd holiadur a chyfweliadau. Fe benderfynwyd, ar gyfer yr ymchwil yma, i gyfweld a dysgwyr blynyddoedd 3-6 gan mai dyma oedd y ffordd orau o gael gwybodaeth a gwir farn y dysgwyr, gweler atodiad A am enghreifftiau o gwestiynau. Pe byddwn yn defnyddio holiadur er mwyn casglu gwybodaeth wrth ddygwyr fe fyddai bosibilrwydd bod ymyrraeth wedi bod o ran yr athrawon, felly trwy gyfweld wyneb i wyneb roeddwn yn gallu casglu gwybodaeth a theilwra cwestiynau i gael gwybodaeth ddyfnach wrth y dysgwyr am AagD. Yn ychwanegol i hyn, trwy gyfweld a dysgwyr rydym yn gallu gwella eu hymgysylltiad er mwyn gallu deall eu persbectif yn fwy. Yn amlwg, mae yna hefyd nifer o wahanol anfanteision sydd yn mynd law yn llaw gyda manteision cyfweld a dysgwyr er mwyn casglu gwybodaeth ar gyfer ymchwil. Un o’r anfanteision fwyaf o gyfweld a dysgwyr yw bod dysgwyr yn gallu gwastraffu amser trwy chwarae a siarad am bwnc sydd yn wahanol i AagD. Yn ychwanegol, anfantais sydd yn codi ar gyfer pob offer ymchwil yw’r posibilrwydd o ddiffyg gwirionedd. Nid oes modd atal yr anfantais hon ac felly mae’n lleihau dilysrwydd a gwerth yr offer ymchwil o gyfweliadau. Damcaniaethwr a fyddai’n  cytuno a chefnogi’r defnydd o gyfweld dysgwyr er mwyn casglu gwybodaeth yw Piaget. Fe ddefnyddiodd Piaget cyfweliadau er mwyn deall i lefel uwch sut mae dysgwyr yn meddwl wrth ddatblygu ei theori datblygiad gwybyddol. Yn ogystal, roedd ei ddull o ddefnyddio cwestiynau agored yn sicrhau ei fod yn gallu asesu dealltwriaeth dysgwyr er mwyn gallu casglu'r wybodaeth gorau posib ar gyfer ei ymchwil. Nodwyd yn y llyfr ‘Research Methods in Education’, ‘The interview is a flexible tool for data collection, enabling multi sensory channels to be used: verbal, non- verbal, spoken and heard.’ (2007, 6th ed, tud. 349). Awgryma hyn felly bod defnyddio cyfweliadau yn ein galluogi ni fel ymchwilwyr yn gallu newid yr amgylchedd a’r cwestiynau er mwyn sicrhau bod dysgwyr yn teimlo’n gyffyrddus ac yn barod i rannu eu barn. Er bod cyfweliadau yn gallu bod yn ‘multi-sensory’ nodwyd Denscombe (2014) bod angen bod yn ofalus wrth ddefnyddio cyfweliadau fel offeryn ymchwil gan fod angen caniatâd wrth y sefydliad yn ogystal â chaniatâd wrth yr unigolion. Mewn sefyllfa o gyfweld dysgwyr felly roedd angen caniatâd wrth yr ysgol er mwyn gallu gwneud. I ychwanegu at hyn, er mwyn dilyn canllawiau BERA (2024) mae angen cael cydsyniad wrth y dysgwyr er mwyn sicrhau eu bod nhw eisiau cymryd rhan yn yr ymchwiliad. Er mwyn gallu cael cydsyniad wrth y dysgwyr fe ddefnyddiwyd cardiau coch, oren a gwyrdd er mwyn arsylwi a deall pan nad ydynt eisiau ateb cwestiwn neu gymryd rhan yn yr ymchwil. Gofynnwyd yn gyson yn ystod y cyfweliad os oedd y dysgwyr yn hapus i fynd ymlaen i’r cwestiynau nesaf gan nodi yn gyson eu bod nhw’n gallu tynnu yn ôl o’r ymchwil a’r cyfweliad ar unrhyw bryd.
Y dull arall a ddefnyddiwyd, fel nodwyd yn flaenorol, yw holiaduron (gweler atodiad B). Penderfynwyd danfon yr holiadur allan i holl staff blwyddyn 3-6 er mwyn casglu eu barn am hunan asesu ac asesu cyfoedion yn eu dosbarthiadau ac a yw’n effeithiol. Un o gryfderau fwyaf danfon holiaduron yw ei fod yn gwbl anhysbys ac felly yn cyd-fynd a chanllawiau BERA (2024). Yn ogystal, mae holiaduron yn gallu fod yn ddefnyddiol iawn gan fod gwahanol offer ar gael ar wefannau megis Microsoft forms sydd yn galluogi cyfranwyr i roi eu barn mewn modd tabl neu gyfraddiad yn ogystal ag yn ysgrifenedig. Er bod hyn yn gallu bod yn fantais mae hefyd yn anfantais gan nad oes ffordd i deilwra cwestiynau er mwyn cael fwy o fanylder a gwybodaeth wrth gyfranogwyr wrth iddynt ateb. I gysylltu â hyn, gall atebion y cyfranogwyr fod yn fyr ac yn amwys ac felly nid ydym yn cael y wybodaeth sydd angen er mwyn datblygu gwybodaeth ar bynciau penodol. Anfantais arall wrth ddefnyddio holiaduron yw nid yw’n bosib sicrhau bod pawb yn ateb yr holiadur ac felly nid ydym yn cael unrhyw wybodaeth. Yn ychwanegol, gall holiaduron cael ei ddefnyddio ar gyfer ymchwil ar raddfa fawr yn ogystal ag ar raddfa fach. Fel nodwyd yn llyfr Denscombe (2014) ‘The survey approach lends itself to being used with particular methods, such as the self-completion questionnaire, wich can generate large bolumes of quantitative data that can be subject to statistical analysis’. Dangosa hyn bod holiaduron yn rhoi fwy o gyfleoedd i ymchwilio i mewn i bynciau trwy gasglu data ystadegol gan ddefnyddio’r dulliau amrywiol ar wefan gwahanol. Nodwyd hefyd pan mae’r gynulleidfa ar gyfer yr holiaduron sydd yn anodd ei gyrraedd gall ymchwilwyr fod dan anfantais gan nad ydynt o bosib yn casglu’r data cywir sydd angen er mwyn cwblhau’r ymchwil.
Yn dilyn y cyfweliad trawsgrifiwyd y canfyddiadau i mewn i ddogfen ychwanegol. Nodwyd yr hyn dywedodd y dysgwyr yn union fel y dywedwyd. Pe byddwn wedi cael ymatebion i’r holiadur byddaf wedi troi’r data ystadegol i mewn i raffiau a siartiau.
Fel trafodwyd yn flaenorol ni all plant a phobl ifanc dan 18 rhoi caniatâd gan yn naturiol ni allant ddeall beth mae’r ymchwilydd yn gofyn iddynt gymryd rhan ynddo yn ogystal â’u gallu yn wybyddol ac ieithyddol i roi caniatâd (BERA Blog 2015), felly mae’n rhaid cael cydsyniad parhaus. Nodwyd hefyd yn y blog ‘Researching with Young and developmentally Young children: Ethical considerations, dilemmas and compomises’ (2015) ‘The 1948 United Nations Convention of Human Rights and the 1989 Convention on the Rights of the Child granted rights to children between the ages of birth an 18 to have their wishes known, listened to and respected’. Dyma reswm arall dros y defnydd o gydsyniad parhaus wrth gyfweld a phlant.  Yn ogystal, er mwyn sicrhau bod yr ymchwil yn un foesegol ac anhysbys dilynwyd canllawiau BERA (2024). Nodwyd ar ddechrau’r canllawiau ‘BERA is a membership association and learned Society committed to advancing Research quality, Building Research capacity and fostering reseach engagement.’ (BERA, 2024). Felly i gyd-fynd a rhain sicrhawyd bod yr ysgol yn arwyddo ffurflen ganiatâd (gwelwyd atodiad Ch) er mwyn cael recordio, cyfweld a dosbarthu holiaduron. Er bod yr ysgol wedi rhoi caniatâd i gyfweld a dysgwyr sicrhawyd bod y dysgwyr yn rhoi cydsyniad parhaus trwy ddefnyddio cardiau coch, oren a gwyrdd i gadarnhau eu bod nhw’n hapus i gymryd rhan ac i ateb cwestiynau am AagD, hunan asesu ac asesu cyfoedion.
Trafodaethau a chanlyniadau 
Fel cafodd ei grybwyll yn gynharach, un o’r heriau mwyaf wrth ddosbarthu a defnyddio holiaduron fel offeryn ymchwil yw'r posibilrwydd na fydd y cyfranogwyr yn ateb yr holiadur. Yn anffodus, dyma a ddigwyddodd yn yr ymchwil yma. Felly, o ganlyniad i hyn nid oes unrhyw ddata ystadegol na barn athrawon ar gael er mwyn cefnogi nod yr ymchwil sef darganfod barn staff a dysgwyr am hunan asesu ac asesu cyfoedion. Er hyn, trwy gwblhau’r cyfweliad gyda’r dysgwyr casglwyd barn y dysgwyr gyda nifer yn nodi unrhyw fanteision ac anfanteision maen nhw’n dod ar draws wrth asesu eu hun a’u cyfoedion yn ystod gwersi. Gofynnwyd y cwestiwn ‘Beth yw eich barn chi am hunan asesu ac asesu cyfoedion?’ i’r dysgwyr a chafwyd atebion manwl yn nodi sut maen nhw’n teimlo am y defnydd o hunan asesu ac asesu cyfoedion a pham maen nhw’n credu hyn. Nodwyd disgybl 5 ‘Yn fy marn i rwy’n meddwl ei fod yn dda i fynd dros rhai ffrind neu un hunan achos ti’n gallu gweld os ti wedi deall ac mae’n gallu helpu ti deall e mwy am y tro nesaf’. Awgryma'r disgybl yma felly bod hunan asesu ac asesu cyfoedion yn eu helpu nhw i ddeall y gwaith yn fwy gan fod nhw’n edrych ar Feini Prawf Llwyddiant er mwyn edych ar waith ffrind ac felly yn gallu adnabod os mae unrhyw beth ar goll yn eu gwaith nhw. Roedd nifer o atebion y dysgwyr arall yn debyg fel gallwch weld yn atodiad C. Cwestiwn arall a ofynnwyd i’r dysgwyr yw ‘Sut ydych chi’n teimlo pan mae eich cyd-ddisgyblion yn edrych dros eich gwaith gyda Meini Prawf Llwyddiant a pham?’. Nid oedd un o’r dysgwyr yma yn teimlo yn anghyfforddus nac yn orbryderus wrth gael ffrind yn asesu eu gwaith. Dywedodd Disgybl 1 nid ydynt yn teimlo’n anghyffyrddus wrth wneud asesu cyfoedion gan eu bod nhw’n ymddiried yn eu ffrindiau i asesu eu gwaith yn gywir fel eu bod nhw’n gallu gwella eu gwaith. Mae nifer o’r hyn dywedodd y dysgwyr yn cyd-fynd gyda rhesymau ymchwilwyr a damcaniaethwyr dros gytuno a’r defnydd o hunan asesu ac asesu cyfoedion yn y dosbarthiadau. Er enghraifft, fel nodwyd Hattie (2011) mae hunan asesu ac asesu cyfoedion yn helpu dysgwyr i weld sut mae gwaith da yn edrych yn eu galluogi nhw i fynd yn ôl i’w gwaith eu hun a’u gwella, fel dywedodd nifer o’r dysgwyr a gafodd eu cyfweld. Un o’r cwestiynau olaf yn y cyfweliad oedd ‘Ydych chi’n credu eich bod chi a’ch cyd-ddisgyblion yn dweud y gwir pan i chi’n asesu eich gilydd a pham?’ sef un o wendidau a heriau posib defnyddio’r offeryn Asesu ar gyfer Dysgu yma gyda phlant ym mlwyddyn 3 i 6. Er bod pob un o’r dysgwyr wedi dweud nad ydynt yn dweud celwydd wrth hunan asesu ac asesu cyfoedion, nid oes modd cadarnhau eu bod nhw’n dweud y gwir yn ystod y cyfweliad. Profwyd hyn yn y cwestiwn diwethaf pan ddywedwyd disgybl 6 eu bod yn rhoi gwyrdd gwella i ffrind os ydyn nhw wedi ymladd dros amser cinio er eu bod wedi dweud nad yw’n dweud celwydd wrth hunan asesu ac asesu cyfoedion yn eu hateb i’r cwestiwn blaenorol.
Casgliadau ac argymhellion (250)
Felly i gasglu, cred damcaniaethwyr, ymchwilwyr a dysgwyr bod hunan asesu ac asesu cyfoedion yn fodd effeithiol iawn o Asesu ar gyfer Dysgu yn ystod gwersi gan fod yn rhoi cyfle i ddysgwyr profi eu dealltwriaeth o’r hyn maen nhw wedi dysgu gan edrych dros waith eu cyd ddisgyblion ac adnabod unrhyw welliannau yn ei gwaith nhw ac yn eu gwaith eu hun. I ategu at hyn, mae hefyd yn dysgu dysgwyr i gymryd cyngor o’u cyd ddisgyblion ac i fod yn ddiolchgar am y cyngor. Pe byddai’r athrawon wedi ateb yr holiadur credaf byddai’r atebion yn debyg iawn i’r hyn ddywedodd y dysgwyr gan fod hunan asesu ac asesu cyfoedion yn rhan o bolisi Asesu ar gyfer Dysgu'r ysgol ac felly mae’r ysgol gyfan yn ymwybodol o’r hyn sydd yn ddisgwyliedig ohonynt a pham mae’r athrawon dosbarth yn gofyn iddynt asesu ei gilydd. Credaf hefyd bod holiaduron a chyfweliadau yn offer ymchwil effeithiol iawn pan maen nhw wedi cael eu gweithredu yn gywir gan eu bod nhw’n rhoi data ystadegol yn ogystal ag atebion manwl ysgrifenedig sydd yn cefnogi'r pwnc mae ymchwilwyr yn ymchwilio i mewn i. Yn olaf, mae’r ymchwil yma wedi cael effaith syfrdanol ar fy nysgu proffesiynol gan fy mod wedi datblygu fy ngallu i greu holiadur, cynnal cyfweliad a chasglu data yn ogystal ag ymchwilio i mewn yn ddyfnach i Asesu ar gyfer Dysgu sydd yn cysylltu â’r safon o ddarllen ehangach a chanfyddiadau ymchwil. Yn ogystal â hyn, rwyf hefyd wedi datblygu’r safon o ddatblygu technegau newydd trwy ymchwilio i mewn i hunan asesu ac asesu cyfoedion a chasglu barn staff a dysgwyr.

